
Benzotal 200 mg/g tepalas
benzilbenzoatas 

Atidžiai perskaitykite visą šį lapelį, prieš pradėdami vartoti šį vaistą, nes jame pateikiama Jums svarbi informacija.
Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas.
· Neišmeskite šio lapelio, nes vėl gali prireikti jį perskaityti. 
· Jeigu norite sužinoti daugiau arba pasitarti, kreipkitės į vaistininką.
· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. 
· Jeigu per 3 dienas Jūsų savijauta nepagerėjo arba net pablogėjo, kreipkitės į gydytoją.


Apie ką rašoma šiame lapelyje?

1.	Kas yra Benzotal ir kam jis vartojamas
2.	Kas žinotina prieš vartojant Benzotal 
3.	Kaip vartoti Benzotal 
4.	Galimas šalutinis poveikis
5.	Kaip laikyti Benzotal 
6.	Pakuotės turinys ir kita informacija

Benzotal yra vietinio veikimo vaistas nuo odos parazitų. Vartojamas suaugusių žmonių niežų gydymui. 

Pastaba
Turi būti patikrinti asmenys, kontaktavę su niežais sergančiu pacientu. Kadangi ligos latentinis periodas yra kelios savaitės, dažnai galimos mažos endemijos šeimoje, mokykloje ar vaikų darželyje. Nepriklausomai nuo to, yra odos pokyčių, ar nėra, tuo pačiu laiku turi būti taikomas gydymas asmenims, kurie su pacientu turėjo artimą ar ilgesnį kontaktą. 


[bookmark: _Toc129243265][bookmark: _Toc129243140]2.	Kas žinotina prieš vartojant Benzotal 

Benzotal vartoti draudžiama:
-	jeigu yra alergija benzilbenzoatui arba bet kuriai pagalbinei šio vaisto medžiagai (jos 	išvardytos 6 skyriuje);
-	žindymo laikotarpiu.

Įspėjimai ir atsargumo priemonės
Pasitarkite su gydytoju arba vaistininku, prieš pradėdami vartoti Benzotal.

Kad nepasireikštų dirginamasis poveikis, reikia stengtis, kad tepalo nepatektų į akis, ant gleivinių bei ant pažeistos odos vietų. 
Gydymo metu reikia vengti būti saulėje.
Kad nepasireikštų šalutinis poveikis, rekomenduojama iš pradžių užtepti ant odos nedidelį tepalo kiekį ir patikrinti odos jautrumą vaistui. 

Vaikams ir paaugliams
Benzotal negalima vartoti vaikams ir paaugliams dėl per didelio veikliosios medžiagos kiekio. 

Kiti vaistai ir Benzotal
Sąveikos su kitais vaistais nepastebėta.
Vaisto reikia nevartoti kartu su kitais vaistais nuo niežų, kad būtų išvengta sąveikos.
Jeigu vartojate ar neseniai vartojote kitų vaistų arba dėl to nesate tikri, pasakykite gydytojui arba vaistininkui.

Nėštumas ir žindymo laikotarpis
Jeigu esate nėščia, žindote kūdikį, manote, kad galbūt esate nėščia arba planuojate pastoti, tai prieš vartodama šį vaistą pasitarkite su gydytoju arba vaistininku.
Benzotal tepalo vartoti nėštumo metu galima tik neabejotinai būtinu atveju. 
Jeigu žindymo laikotarpiu benzilbenzoato tepalo vartoti būtina, žindymą reikia nutraukti, o tepalą nuplovus nuo odos, žindymą galima tęsti. 

Vairavimas ir mechanizmų valdymas
Benzotal neveikia gebėjimo vairuoti ir valdyti mechanizmus. 

Benzotal sudėtyje yra metilo parahidroksibenzoato, bronopolio ir propilo parahidroksibenzoato. 
Bronopolis gali sukelti vietinių odos reakcijų (pvz., kontaktinį dermatitą).
Metilo parahidroksibenzoatas ir propilo parahidroksibenzoatas gali sukelti alerginių reakcijų, kurios gali būti uždelstos.

Benzotal talpyklės sudėtyje yra lateksinės gumos
Šio vaisto talpyklės sudėtyje yra lateksinės gumos. Gali sukelti sunkių alerginių reakcijų.

Visada vartokite šį vaistą tiksliai kaip aprašyta šiame lapelyje arba kaip nurodė gydytojas. Jeigu abejojate, kreipkitės į gydytoją arba vaistininką.
Prieš pirmąjį vartojimą vaisto tūbelė atidaroma jos dangtelį spaudžiant žemyn ir praduriant tūbelės viršuje esančią foliją. 

Vartoti ant odos.Negalima nuryti!

Vienkartinė 10–15 g tepalo dozė tepama ant odos. Tepalo tepama ant iš anksto nuplautos odos ir įtrinama. Iš pradžių tepama plaštakų, rankų, po to kitų kūno dalių oda (iš viršaus žemyn). Pabaigoje tepama kojų, padų bei kojų tarpupirščių oda.  Tose vietose, kur oda švelni (kirkšnių sritis, genitalijos, krūtys), taip pat jei yra egzema (paraudusi oda ir dažnai šlapiuojantis neinfekcinis bėrimas) ir odos uždegimas, tepalo reikia tepti atsargiai, neįtrinant. 
Užtepus vaisto, rankų negalima plauti 3 valandas. Tepalo reikia pakartotinai užtepti ant rankų odos po kiekvieno rankų plovimo. Visą kūną prausti galima tik po 3 dienų. Užtepus vaisto, būtina dėvėti švarius baltinius bei drabužius, taip pat naudoti švarią patalynę. 
Oda tepama 4 kartus (t.y. 2 savaites kas 3–4 dienas). Vieno gydymo kurso metu suvartojama vidutiniškai 60–90 g tepalo (t.y. 2–3 vaisto tūbelės). 

Vartojimas vaikams ir paaugliams
Benzotal negalima vartoti vaikams ir paaugliams dėl per didelio veikliosios medžiagos kiekio.

Ką daryti pavartojus per didelę Benzotal dozę
Ant odos tepant labai didelį tepalo kiekį, gali pasireikšti centrinės nervų sistemos sujaudinimo reiškinių (prasidėti traukuliai) ir (arba) susilaikyti šlapimas. Jei atsiranda šių reiškinių, tepalą reikia nuplauti nuo odos. Prireikus gali būti skiriama vaistų nuo traukulių. 
Jei pasireiškia perdozavimo požymių ar įtariate, kad pavartojote per didelę vaisto dozę, nedelsiant kreipkitės į gydytoją. Kartu su savimi pasiimkite vaisto pakuotę. 

Netyčia nurijus Benzotal
Netyčia nurijus tepalo, gali pasireikšti centrinės nervų sistemos sujaudinimo reiškinių (prasidėti traukuliai) ir (arba) susilaikyti šlapimas. Jei atsiranda šių reiškinių, tepalą reikia nuplauti nuo odos. Prireikus gali būti skiriama vaistų nuo traukulių. Nurijus vaisto, reikia kelis kartus plauti skrandį (jei įmanoma) ir vartoti aktyvintosios anglies vaisto absorbcijai iš virškinimo trakto slopinti. Netyčia nurijus vaisto, nedelsiant kreipkitės į gydytoją. Kartu su savimi pasiimkite vaisto pakuotę.

Pamiršus pavartoti Benzotal
Jei pamiršote pavartoti vaisto, tepalo tepkite iškart prisiminę, o kitą dozę vartokite įprastu laiku. Jei jau beveik atėjo laikas kitai dozei, tepkite reikiamą tepalo kiekį ir po to vartokite įprastai. Negalima vartoti dvigubos dozės norint kompensuoti praleistą dozę. 

Nustojus vartoti Benzotal
Jei nustosite vartoti vaisto nebaigę viso gydymo kurso, gydymas gali būti neveiksmingas. 
Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką. 

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Odos ir poodinio audinio sutrikimai
Tepalo įtrinant į odą, gali atsirasti perštėjimo pojūtis, kuris po kelių minučių praeina. Jeigu šis pojūtis nepraeina, tepalą reikia nuplauti nuo odos.

Dažnis nežinomas (negali būti apskaičiuotas pagal turimus duomenis): alerginės odos reakcijos, pvz., odos sudirginimas ar deginimo pojūtis. Odos jautrumas ypač padidėja odos įdrėskimų vietose ir genitalijų srityje. Gali pasireikšti kontaktinis dermatitas.

Jei šie šalutiniai reiškiniai nepraeina, būtina nutraukti vaisto vartojimą ir tepalą nuplauti nuo odos. 

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Pranešimą apie šalutinį poveikį galite pateikti šiais būdais: tiesiogiai užpildant formą internetu Valstybinės vaistų kontrolės tarnybos prie Lietuvos Respublikos sveikatos apsaugos ministerijos Vaistinių preparatų informacinėje sistemoje https://vapris.vvkt.lt/vvkt-web/public/nrv arba užpildant Paciento pranešimo apie įtariamą nepageidaujamą reakciją (ĮNR) formą, kuri skelbiama https://www.vvkt.lt/index.php?4004286486, ir atsiunčiant elektroniniu paštu (adresu NepageidaujamaR@vvkt.lt) arba nemokamu telefonu 8 800 73 568. Pranešdami apie šalutinį poveikį galite mums padėti gauti daugiau informacijos apie šio vaisto saugumą.

Šį vaistą laikykite vaikams nepastebimoje ir nepasiekiamoje vietoje.

Ant kartono dėžutės po „Tinka iki“ ir tūbelės nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos. 

Laikyti ne aukštesnėje kaip 25 C temperatūroje.
Negalima šaldyti ar užšaldyti.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką. 

Benzotal  sudėtis
-	Veiklioji medžiaga yra benzilbenzoatas. 1 g tepalo yra 200 mg benzilbenzoato. 
-	Pagalbinės medžiagos yra polisorbatas 80, karbomerai, natrio hidroksidas (pH koregavimui), metilo parahidroksibenzoatas (E218), bronopolis, propilo parahidroksibenzoatas (E216) ir išgrynintas vanduo. 

Benzotal  išvaizda ir kiekis pakuotėje
Benzotal yra baltas ar beveik baltas, specifinio kvapo tepalas.
Aliuminio tūbelė, kurioje yra 30 g tepalo. Tūbelė yra kartono dėžutėje.

Registruotojas ir gamintojai

Registruotojas
AS GRINDEKS.
Krustpils iela 53, Rīga, LV-1057, Latvija
Tel. 	+371 67083205
Faksas +371 67083505
El. paštas grindeks@grindeks.lv

Gamintojai
TALLINNA FARMAATSIATEHASE AS
Tondi 33, 11316 Tallinn, Estija

arba

AS GRINDEKS. 
Krustpils iela 53, Rīga, LV-1057, Latvija

Jeigu apie šį vaistą norite sužinoti daugiau, kreipkitės į vietinį registruotojo atstovą.

	„Grindeks Kalceks Lietuva“ UAB
Kalvarijų g. 300
LT-08318 Vilnius
Tel. + 370 5 2101401



Šis pakuotės lapelis paskutinį kartą peržiūrėtas 2024-10-16.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje http://www.vvkt.lt/.

